**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRITARIMO kLAIPĖDOS VAIKŲ LAISVALAIKIO CENTRO DALYVAVIMUI PROJEKTE „Reach out“ PAGAL EUROPOS SĄJUNGOS 2014–2020 METŲ INTERREG V-A PIETŲ BALTIJOS BENDRADARBIAVIMO PER SIENĄ PROGRAMĄ“ PROJEKTO**

**1. Projekto rengimą paskatinusios priežastys.** Klaipėdos vaikų laisvalaikio centras (toliau – VLC) turi galimybę teikti paraišką pagal Europos Sąjungos 2014–2020 metų INTERREG V-A Pietų Baltijos bendradarbiavimo per sieną programos projekte „Reach out“ („Pasiekime“) (toliau – Projektas). Bendradarbiaujant su projekto partneriais Nykoebingo kultūros namais, Guldborgsund savivaldybės švietimo skyriumi ir nevyriausybine organizacija CultHus bus organizuojamos kūrybinės dirbtuvės, kurių metu bus analizuojami taršos mažinimo, ekologijos klausimai Pabaltijo šalyse. Gautos lėšos sudarys galimybę projekto įgyvendinimui.

**2. Parengto projekto tikslai ir uždaviniai.** Sprendimo projekto tikslas – sudaryti sąlygas VLC dalyvauti Projekte, skiriant lėšų iš savivaldybės biudžeto VLC įsipareigojimų vykdymui. Uždaviniai: 1) užtikrinti veiksmingą ir skaidrų projekto organizavimą; 2) dalintis patirtimi su Projekto partneriais iš Lenkijos, Švedijos ir Danijos analizuojant ekologines problemas.

**3. Kaip šiuo metu yra teisiškai reglamentuojami projekte aptarti klausimai.**

Sąlygos norintiems dalyvauti Projekte, yra nustatytos pagal Europos Sąjungos 2014–2020 metų INTERREG V-A Pietų Baltijos bendradarbiavimo per sieną programos projekto „Reach out“ numatytas priemones.

**4. Kokios numatomos naujos teisinio reglamentavimo nuostatos ir kokių rezultatų laukiama.** Dalyvaujant Projekte bus įtrauktas jaunimas į ekologinių problemų sprendimą, vyks seminarai, susitikimai su partneriais.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Šio sprendimo projekto priėmimo neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Planuojamo Projekto trukmė 24 mėnesiai. Preliminari pradžia 2017 m. lapkričio 1 d., pabaiga numatyta 2019 m. lapkričio mėn. Projekto planuojama vertė 13 300,00 Eur, iš kurių 15 proc. (2000,00 Eur) sumos turi būti padengta įstaigos lėšomis, 85 proc. (11300,00 Eur) sumos bus skirta iš Projekto lėšų. Šiuo sprendimo projektu prašoma pritarti lėšų iš Klaipėdos miesto savivaldybės biudžeto skyrimui VLC Projekto įsipareigojimams vykdyti: 2017 m. skirti 2000,00 Eur; 2019 m. –8000,00 Eur; 2019 m. – 3300,00 Eur. 11 300,00 Eur bus grąžinti įgyvendinus Projekto veiklas.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projektas aptartas ir suderintas su NVŠ įstaigų vadovais. Jį vertino Savivaldybės administracijos darbuotojai.

**9. Sprendimo projekto autorius ar autorių grupė, sprendimo projekto iniciatoriai.** Šio sprendimo projekto rengimą inicijavo Klaipėdos vaikų laisvalaikio centro direktorė Jolanta Budrienė. Sprendimo projektą parengė Švietimo skyriaus vyr. specialistė Sigita Muravjova.

**10. Kiti reikalingi pagrindimai ir paaiškinimai.** Nėra.

PRIDEDAMA:

1.Teisės akto, nurodyto sprendimo projekto įžangoje, išrašas, 1 lapas.

.

Švietimo skyriaus vedėja Laima Prižgintienė